[Video] Celine Dion sing roerende huldeblyk aan Parys-slagoffersCeline Dion Celine Dion het Sondag tydens die American Music Awards ŉ Franse lied gesing in ŉ roerende huldeblyk aan die slagoffers van die terreuraanvalle in Parys. Dion het “L’Hymne a l’amour”, wat bekend gemaak is deur Edith Piaf, gesing. Sy het aan die einde van die lied haar arm triomfantelik in die lug gesteek terwyl ŉ foto van die Eiffeltoring in die kleure van die Franse vlag agter haar verskyn het. Die akteur en sanger Jared Leto het voor Dion se optrede gesê die terreuraanvalle in Parys en Mali het “die wêreld vir altyd verander en sy bevolking geskend”. “Vanaand vereer ons die slagoffers van die ondenkbare geweld wat in Parys en regoor die wêreld plaasvind. Die hele wêreld maak saak en vrede is moontlik,” het Leto gesê.